b'\n_START_ARTICLE_\nKenneth Thompson (hokejist)\n_START_SECTION_\nKariera\n_START_PARAGRAPH_\nThompson je bil vsestranski hokejist, ki je enako dobro igral na polo\xc5\xbeaju levega krilnega napadalca in centra. Rodil se je v Veliki Britaniji, a kariero za\xc4\x8del v \xc4\x8dlanskih amaterskih vrstah v Montrealu. Do leta 1916 je zaigral za mo\xc5\xa1tva Montreal HLP, Montreal Shamrocks, Univerzo Laval in All-Montreal._NEWLINE_V sezoni 1916/17 je igral za NHA ekipo Montreal Wanderers in v sezoni zbral 14 nastopov. Tudi v naslednji sezoni je ostal pri Wanderersih in debitiral v ligi NHL, a do ve\xc4\x8d kot enega nastopa ni pri\xc5\xa1el, ker je na za\xc4\x8detku sezone pogorela doma\xc4\x8da dvorana Wanderersov, dvorana Montreal Arena. Brez dvorane se je klub umaknil iz lige in razpadel. Thompson se je nato dokon\xc4\x8dno upokojil od aktivnega igranja.'